הבעת עמדה - מדריך למורה

|  |  |
| --- | --- |
| מה העניין?<כותרת המדור> <קישור> | לפי תוכנית הלימודים בחינוך לשוני יש ללמד את התלמידים לטעון **טענות** ולנסות **לשכנע**. **הבעת עמדה** היא אחת מן הדרכים לטעון טענה ולשכנע. ברור שהטענה תקפה רק אם מוכיחים אותה. לא רצוי לעודד את התלמידים לזרוק טענות לחלל הכיתה, אלא להדגיש שהם חייבים לפרט **נימוקים**, **הוכחות** **ואסמכתאות** להצדקת טענתם.כדאי לעודד תלמידים להביע **עמדות מאוזנות** (בעד ונגד) העניין הנדון. למשל, מה חיובי בקרטה, באכילת המבורגר או גלידה ומה שלילי? לשם חיזוק כושר הטיעון המאוזן רצוי ביותר להעמיד בפני התלמידים **דילמות**. במדור "מה העניין?" מוצג בפני התלמידים חיבור קצר בנושא אִגרוף. חיבור נועד להציג בפני התלמידים מבנה חיבור המביע עמדה וכן לערוך להם הכרות עם המושגים "עמדה" ו"נימוק". |
| מתאמנים <כותרת המדור> <קישור> | מטרת מדור זה היא לחזק את ההבחנה בין נימוקים בעד לנימוקים נגד. התלמידים מתבקשים לתרגל מיון של נימוקים בעד ונגד מבחנים. וכן לכתוב בכוחות עצמם נימוקים בעד ונגד צפייה אכילת שוקולד. |
| קוראים<כותרת המדור> <קישור> | מדור "קוראים ומבינים" כולל חיבור ארוך יותר בנושא תנועות נוער. החיבור כולל דיון מאוזן ומציג נימוקים בעד ונגד הצטרפות לתנועות נוער. יש להפנות את תשומת ליבם של התלמידים לכך שלמרות שעמדתה של חמדה כלפי תנועות נוער היא חיובית, היא בכל זאת בוחרת להציג נימוקים לשני הצדדים ולכן הדיון שלה מאוזן. (אגב, תכונה זו של חמדה אינה שוללת את זכותה להביע, במקרים מסוימים עמדה חיובית לגמרי או שלילית לגמרי לגבי תופעה זו או אחרת, כפי שהיא עושה לגבי אגרוף).התלמידים מתבקשים לקרוא את החיבור ולהשיב על השאלות שבעקבותיו.  |
| מסע בין אתרים <כותרת המדור> <קישור> | במדור זה מוצגים בפני התלמידים מספר מקורות מידע מקוונים בנושא צמחונות. התלמידים מוזמנים לעיין במקורות (הם בוודאי לא צריכים לקרוא את כולם), ולכתוב עמדה בנושא צמחונות. חשוב להזכיר לתלמידים שעל החיבור שלהם להציג עמדה (או עמדות) לגבי צמחונות וכן נימוקים.  |
| יוצרים <כותרת המדור> <קישור> | במדור ה"יצירה האישית" מתבקשים התלמידים להביע עמדה המציגה **עמדה הפוכה** לעמדתם. תרגיל זה נועד לעורר בתלמידים מודעות לכך שלכל מטבע יש שני צדדים ולפתח גמישות מחשבתית. |
| אתגר <כותרת המדור> <קישור> | מדור האתגר מציע פעילות שכותרתה היא "פוסחים על שתי הסעיפים". התלמידים מתבקשים לכתוב חיבור עמדה המציג נושא שבו הם מתלבטים. על החיבור לכלול נימוקים לשני הצדדים ולהסביר את סיבת ההתלבטות.  |
| משחקי מילים ושעשועי לשון <כותרת המדור> <קישור> | מדור "שעשועי לשון" עוסק בשני נושאים לשוניים הקשורים בכתיבת עמדה: **מילות קישור** **וניבים ופתגמים** העוסקים בדיון ואופניו. מילות הקישור הן חלק חשוב בבניית רצף של טענות ונימוקים. התלמידים מוזמנים להשלים מילות קישור חסרות ולחבר בין מילות קישור נרדפות.אִמרות החכמים המוצגות בהמשך הפעילות הן אִמרות הלקוחות מהתנ"ך, המשנה, הגמרא ועוד. התלמידים מתבקשים להתאים בין האִמרה לבין משמעותה. כדאי ללוות את האִמרות הללו בהצגה ודוגמאות בכיתה. |